NaiveNeuron/SloPal huggingface dataset:
P. Miššík, poslanec: (2008-09-10):
Po ďalšie. Asi by som viac vážil slová pri napádaní neziskových organizácií, lebo jednak môžeš mať v niektorých momentoch pravdu, ale neziskové organizácie a organizácie na ochranu prírody, ja si myslím, že majú svoje miesto, určite majú svoje miesto v spoločnosti. No a aby som to trošku možnože aj odľahčil, tak nájsť niekde rovnováhu medzi lykožrútovou kalamitou a drevožrútovou kalamitou, je, prosím, veľký problém, asi. Samozrejme, tejto problematike ako člen ústavnoprávneho výboru veľmi nerozumiem, ale niekedy je asi lepšie hľadať rovnováhu medzi obidvoma skupinami, než hľadať nepriateľa a pranierovať ho za všetko. Takže toľko z mojej strany, ale verím, že tieto slová, ktoré sú myslené úprimne, by mali skôr prispieť k tomu, aby sme v budúcnosti hľadali spoločné riešenia, ktoré naznačil aj pán poslanec Záhumenský.
Fico, Robert, poslanec NR SR (2021-12-02):
Pán predseda, ak sme skončili hlasovanie. Skončili sme hlasovanie už? (Prerušenie vystúpenia predsedom.)
Blanár, Juraj, podpredseda NR SR (2022-05-03):
Pán poslanec Šuca s faktickou poznámkou.
Kollár, Boris, predseda NR SR (2022-02-03):
Než otvorím všeobecnú rozpravu, by som chcel upozorniť kolegov poslancov, že nemôžete sa hlásiť s faktickými na pána poslanca, ktorý uvádzal zákon. Teraz, keď sa prihlási do rozpravy... asi sa hlásite, ako prvý sa hlási do rozpravy navrhovateľ, tak teraz budete môcť po jeho rozprave sa prihlásiť s faktickými poznámkami. Nech sa páči, pán poslanec, máte slovo.
Hrušovský, Pavol, podpredseda NR SR (2011-03-24):
Hlasujeme, páni poslanci, o bodoch zo spoločnej správy s odporúčaním gestorského výboru tieto schváliť. (Hlasovanie.) 147 prítomných, 78 za, 69 sa zdržalo. Body zo spoločnej správy sme schválili. Prosím o ďalší návrh.
Sulík, Richard, predseda NR SR (2011-09-13):
Prosím, hlasujme teraz. (Hlasovanie.) Prítomných 150 poslancov, hlasovalo 84 za, 1 proti, 63 sa zdržalo, 2 nehlasovali. Tento návrh bol schválený.
Turčanová, Andrea, poslankyňa NR SR (2024-01-09):
Ďakujem. Aj sa chcem poďakovať pani poslankyni Bihariovej, pretože upozornila za mňa na dve veľmi závažné skutočnosti, jednak to, že pomenovala konkrétne prípady konkrétnych ľudí aj to, ako ich tento štát a štátne organizácie neriešili len preto, že išlo o zástupcov minoritnej spoločnosti, a taktiež na samotnú novelu, kde upozornila práve na tú zvláštnu valorizáciu v zákone. Ja si to dovolím aj pripomenúť, že argumentujú minimálnou mzdou, ktorá bola v roku 2006 266 eur, ale pri prepočte tá hodnota, ktorá zodpovedala v roku 2023, tak to bolo nejakých 488, čo je nárast o 1,8, teda 1,8-násobok, ale priemerné zvýšenie hraníc je 13,1-násobok, čo je veľký nepomer, teda, a pri hornej hranici značnej škody a veľkej škody je to 5,2-násobok. Teda argument o zvýšení hranice škody s ohľadom na infláciu nemá žiadne reálne opodstatnenie. Tiež by som veľmi rada dala do pozornosti to, že pri aktuálne živých veciach bude zásadné zvýšenie hraníc škody mať dopad aj na zásadnú zmenu právnej kvalifikácie, a teda je veľmi možné, že pri niektorých dôjde k zastaveniu trestného stíhania, ak bolo obvinenie vznesené po dlhšej dobe, ako je nová premlčacia doba trestného stíhania pre prečiny. Tiež ma zarazilo, že domáce, teda trest v domácom prostredí bude môcť alebo podmienka môže byť uložená už aj, ak trest, bude horná hranica trestu, že vypadla.
Pellegrini, Peter, podpredseda NR SR (2020-07-07):
Ďakujem pekne. To boli názory a otázky poslancov Národnej rady Slovenskej republiky. Teraz sa budem pýtať, ktorý z, ktorá z poslankýň alebo poslancov Európskeho parlamentu chce za dve minúty sa vyjadriť k tomu, čo zaznelo teraz v tých otázkach. Nemáme k dispozícii elektronicky sa možnosť prihlásiť. Samozrejme, slovo vám už dáme na tom mieste, na ktorom sedíte, ale evidujem, ten, kto chce vystúpiť, nech dá, zdvihne ruku, tu vidím (predsedajúci hovorí mimo mikrofónu), že všetci okrem pána poslanca Číža, na tejto strane všetci. Tak začnime skraja, máme to vybavené. Pán poslanec Uhrík, nech sa páči.
F. Mikloško, poslanec: (2002-07-02):
J. Migaš, predseda NR SR: Pani poslankyňa Rusnáková, nech sa páči. E. Rusnáková, poslankyňa: Vážený pán predseda, vážené dámy, vážení páni, vážený pán minister, dovoľte mi predložiť pozmeňujúci návrh. Týka sa čl. I § 6. V čl. I sa v § 6 ods. 1 vypúšťa písmeno h) a ďalšie písmená sa preznačia. Táto úprava je potrebná v nadväznosti na bod 3 (časť III) spoločnej správy, čím sa navrhuje pozmeniť § 3 ods. 2 tak, že sa z činnosti fondu vypúšťa poskytovanie záruk na úvery pre výrobcov slovenských diel. Samozrejme, následne je potrebné vypustiť uvedenú činnosť aj z úloh rady. Týmto sa zjednotia úlohy rady s novonavrhovanou pôsobnosťou fondu, to znamená, aj z úloh rady, aj z úloh činnosti fondu sa poskytovanie záruk na úvery pre výrobcov slovenských diel vypúšťajú. V nadväznosti na tento návrh si dovoľujem požiadať o vyňatie bodu 5 spoločnej správy na osobitné hlasovanie a odporúčam bod 5 spoločnej správy neschváliť. Ďakujem pekne. J. Migaš, predseda NR SR: Ďakujem, pani poslankyňa. Chce sa k rozprave vyjadriť minister kultúry? Vyhlasujem rozpravu za skončenú, pretože všetci, ktorí sa prihlásili do rozpravy, už vystúpili. Nech sa páči, minister kultúry. M. Kňažko, minister kultúry SR: Vážený pán predseda, panie poslankyne, páni poslanci, budem naozaj veľmi stručný. Chcem sa len poďakovať poslancom, aj z opozície, že vnímajú tento problém naozaj racionálne bez akýchkoľvek straníckych a politických motívov. Pán veľvyslanec sa pomýlil v jednom, že nie je to štátny fond, je to fond neštátny, ale to už je taký detail. Je príznačné, že si nedostal od Európskej únie žiadny list, pretože Európa si bráni svoje národné kultúry a si bráni svoju národnú kinematografiu a Slovensko je súčasť Európy. Ďakujem vám pekne. J. Migaš, predseda NR SR: Chce k rozprave vyjadriť stanovisko, pán spravodajca? Nech sa páči, podpredseda výboru Budaj.
Hrušovský, Pavol, podpredseda NR SR (2010-12-08):
Hlasujeme, páni poslanci, o pozmeňovacom návrhu, ktorý predložil za skupinu poslancov pán poslanec Beblavý. (Hlasovanie.) 142 prítomných, 78 za, 43 proti, 20 sa zdržalo, 1 nehlasoval. Návrh sme schválili. Prosím, ďalší návrh.
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 141, za 80, zdržalo sa 61 poslancov. Konštatujem, že návrh bol schválený. Nech sa páči.
Matovič, Igor, poslanec NR SR (2012-08-09):
Vážená pani predsedajúca, milý pán minister, dámy a páni, trošku som vyčistil to poradie, nech tu nezdržujú. A možno aj ja budem trošku kratší, len teda priznám sa, potom v ústnej rozprave by som chcel predložiť pozmeňujúce návrhy. Tak dúfam, že do tej ústnej sa aj niekto prihlási, potom, pán minister, ma budete musieť nejako podržať. Každopádne tak iba stručne poviem k návrhu zákona to, čo som tu už x razy povedal, keďže táto rozprava trvá už ôsmy deň. Mňa čo najviac mrzí, je to, že týmto návrhom zákona SMER ide dosť vo veľkom pošliapať svoje predvolebné sľuby, aj povolebné sľuby, sľuby o tom, kde ste teda sľubovali, že nebudete meniť výšku odvodov do 2. piliera. A konkrétne to povedal teda Robert Fico 3 dni pred voľbami v denníku SME na otázku novinára, či bude meniť výšku odvodov do 2. piliera SMER, keď sa dostane k moci. Robert Fico odpovedal, že nie. Pán spravodajca hovorí, že už to nie je zaujímavé, že už to bolo povedané, ale, viete, ako vy stále tomu neveríte, že to Robert Fico povedal, tak ja vám to musím zopakovať, aby ste tomu nakoniec aj uverili a aby som vás donútil k tomu, aby ste si ten článok prečítali. Smola teda je tá, že ľudia tomuto sľubu uverili, SMER volili a dnes odvody budú mať do 2. piliera napriek predvolebnému sľubu znížené. Tých sľubov je tam viacero, či ten možno o tom, že nedovolíte, aby bol zvyšovaný vek odchodu do dôchodku, alebo o tom, že zvyšovanie dôchodkov o dôchodcovskú infláciu je zlé, takisto sľub o tom, že vaše opatrenia negatívne postihnú len 12 % najbohatších ľudí na Slovensku. Tak aj tieto všetky sľuby sa takýmto spôsobom prevalcujú. Mňa mrzí, že sa prevalcujú v strede leta, vtedy, keď ľudia nedávajú pozor a nedávajú pozor hlavne vaši voliči. Ale, hovorím, nebudem teraz zdržovať v ústnej rozprave, potom ešte by som chcel predložiť pozmeňujúci návrh, takže, nech sa páči, ďalší v poradí.
Sulík, Richard, predseda NR SR (2011-02-11):
Ďakujem. Pán poslanec Hort.
Šebej, František, poslanec NR SR (2015-03-18):
Ďakujem pekne. Na úvod chcem povedať, že rozhodne podporím návrh Lucie Nicholsonovej, pripadá mi veľmi rozumný vo vzťahu k subjektu, ale teraz poviem pár, pár slov ako psychológ, ako klinický psychológ, ak chcete. Po prvé viacerí moji rečníci, predrečníci povedali to, čo je naozaj pravda. K najväčšiemu percentu zneužívania, sexuálneho zneužívania detí prichádza vo vnútri rodín. A teda otec je ten, kto to pácha, a to sú veci, ktoré skôr nevyjdú ako vyjdú najavo a prejavujú sa istým druhom traumatizácie, a tá traumatizácia sa môže v dospelosti premietnuť do toho, že človek takto traumatizovaný v detstve potom sám sa stane páchateľom niečoho podobného. Opakovane to klinická skúsenosť dokazuje, to je jedna vec. Druhá vec je, že mne sa nezdá, že by všetci pedofili, ktorí sa dopustia niečoho takého, patrili do detenčného centra, a nie za mreže. Ja si myslím, že patria za mreže. Jednoducho preto, že klinická psychológia rozlišuje duševné choroby, ktoré obmedzia tzv. ovládaciu a rozpoznávaciu schopnosť. V tom prípade, ak sa jedná o nejakú úchylku osobnostnú alebo akú, ktorá neobmedzí schopnosť človeka ovládať sa a rozpoznávať dôsledky svojho činu, tak to nemožno chápať ako niečo, čo patrí do liečebne, a nie basy. Naopak, treba vyvodiť trestnú zodpovednosť. O tom som hlboko presvedčený.
Sulík, Richard, predseda NR SR (2011-09-13):
Pán poslanec Šebej.
Hrušovský, Pavol, podpredseda NR SR (2011-04-05):
Hlasujeme, páni poslanci, o návrhu prerokovať zákon v treťom čítaní. (Hlasovanie.) 79 prítomných, 79 za návrh. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona o podpore obnoviteľných zdrojov, ktorý prerokovávame ako tlač 214. Otváram rozpravu. Do rozpravy sa hlásia dvaja páni poslanci. Nie. Jeden? Kaliňák, kde si? Nie. Vyhlasujem rozpravu za skončenú. Pristúpime k hlasovaniu o vládnom návrhu zákona ako celku so schválenými pozmeňujúcimi a doplňujúcimi návrhmi s odporúčaním gestorského výboru.
B. Bugár, podpredseda NR SR: (2005-06-29):
Pani poslankyňa Angyalová, nech sa páči, ako prvá.
Pčolinský, Peter, podpredseda NR SR (2022-11-15):
Ďakujem pekne. Teraz s faktickou poznámkou vystúpi pani poslankyňa Denisa Saková.
Kollár, Boris, predseda NR SR (2021-06-24):
Vážené pani poslankyne, vážení páni poslanci, mali sme tunák procedurálny návrh pána poslanca Ferenčáka, ktorý nebol všeobecným súhlasom prijatý, tak dávam o tomto možnosti hlasovať. Je to termínovanie bodov programu 61 (tlač 546), 62 (tlač 579), 63 (tlač 580), 64 (tlač 581) na stredu 30. 06. 2021 o 9.00 hod. Takže nebol všeobecný súhlas v sále, a preto dávam o tomto návrhu hlasovať. Prosím, prezentujme sa a hlasujme. (Hlasovanie.) Prítomných 118 poslancov, za 33, proti 16, zdržalo sa 68, nehlasoval 1. Konštatujem, že Národná rada neschválila procedurálny návrh poslanca Ferenčáka. Pristúpime k hlasovaniu o bode 46 programu, je to prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 55/2017 Z. z. o štátnej službe (tlač 583). Dávam slovo spravodajcovi, ktorú určil navrhnutý gestorský výbor pre sociálne veci, poslankyni Lucii Drábikovej, aby hlasovanie uviedla. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 583.)
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-10-19):
Ďakujem pekne. Vážený pán podpredseda Národnej rady Slovenskej republiky, ctené dámy poslankyne a vážení páni poslanci, dovoľte, aby som uviedol v druhom čítaní vládny návrh zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení zákona č. 556/2010 Z. z., ktorý na svojom rokovaní 10. augusta 2011 schválila vláda. A prijala k nemu uznesenie č. 500. Návrh zákona je prvým systémovým opatrením podpory a rozvoja cestovného ruchu na lokálnej, regionálnej a národnej úrovni na Slovensku. Vytvárajú sa ním rámcové a právne podmienky pre vznik riadenia a systémové financovania organizácií tzv. destinačného manažmentu. Novela zákona a jej implementácia by mala priniesť významný kvalitatívny posun riadenia cestovného ruchu v našej republike. Výbor Národnej rady Slovenskej republiky, ktorý je gestorský výbor pre túto agendu, pre hospodárstvo, výstavbu a dopravu rokoval o tomto návrhu a neprijal platné uznesenie. Ústavnoprávny výbor odporučil návrh schváliť so štyrmi konkrétnymi návrhmi, ku ktorým sa len chcem vyjadriť vo forme postoja. Považujem ich za akceptovateľné aj z hľadiska navrhovateľa. Chcem dodať na záver tohto úvodu, že diskusia o tomto návrhu už v prvom čítaní, zároveň na výboroch, ale aj v širšom priestore, hlavne s aktérmi v oblasti cestovného ruchu, so samosprávami, potvrdzuje veľkú mieru aj očakávaní, aj pripravenosti na jeho implementáciu. Ja som veľmi rád, že v samotnom návrhu štátneho rozpočtu je to tiež v podstate avizované, že tento nástroj bude mať aj, poviem to tak ľudovo alebo dopravne, palivo, že bude mať schopnosť vitalizovať a podporovať organizácie, asociácie hlavne teda na regionálnej a krajskej úrovni v oblasti cestovného ruchu. Vážený pán podpredseda Národnej rady, ctená snemovňa, dovoľujem si vás aj preto požiadať o schválenie predmetného návrhu zákona.
T. Cabaj, podpredseda NR SR: (2009-06-30):
S faktickými poznámkami sa hlásia pán poslanec Minárik, pani poslankyňa Žitňanská, pán poslanec Záhumenský. Končím možnosť prihlásiť sa s faktickou poznámkou. Slovo má pán poslanec Minárik.
A. Belousovová, podpredsedníčka NR SR: (2009-10-29):
Ďalšiu otázku položila pani poslankyňa Mária Sabolová. Otázku položila ministrovi pôdohospodárstva Slovenskej republiky pánovi Vladimírovi Chovanovi. Otázka znie: „Nemyslíte si, že ide o porušenie zákona o štátnej službe, ak ústredný riaditeľ Štátnej veterinárnej a potravinovej správy MVDr. Pliešovský – manžel riaditeľky ŠVPS v Dolnom Kubíne, menuje svoju manželku MVDr. Kantíkovú do funkcie riaditeľa?“ Nech sa páči, pán minister, odpovedajte a oznámte ukončenie odpovede.
P. Hrušovský, podpredseda NR SR: (2002-08-20):
Pristúpime k tajnému hlasovaniu k návrhu na voľbu ústredného riaditeľa Slovenskej televízie. Prosím teraz overovateľov, aby zaujali svoje miesta. Pristúpime k hlasovaniu o tajnej voľbe nového ústredného riaditeľa Slovenskej televízie. Žiadny návrh podaný nebol. Páni poslanci, prosím overovateľov, aby pripravili tajnú voľbu pánov poslancov prítomných v rokovacej sále, aby sa zúčastnili hlasovania. Chcem vás informovať o spôsobe hlasovania. Panie poslankyne, páni poslanci, na hlasovacom lístku bude uvedené meno navrhovaného kandidáta, prosím, aby každý pán poslanec, ktorý prejaví záujem zúčastniť sa hlasovania, na hlasovacom lístku uviedol, či hlasuje za návrh, proti návrhu alebo sa zdržiava. Platný je ten hlasovací lístok, na ktorom je zakrúžkovaná len jedna z alternatív. Iná úprava hlasovacieho lístka sa považuje za neplatné hlasovanie. Páni poslanci, pristúpime k tajnému hlasovaniu o voľbe nového ústredného riaditeľa Slovenskej televízie. Panie poslankyne, páni poslanci, predpokladám, že výsledky hlasovania môžu byť vyhlásené najskôr o 30 minút, preto by som poprosil pánov poslancov, aby sa dostavili na oznámenie výsledkov o spôsobe tajnej voľby o pol jednej alebo 0.30 hod. (Akt tajného hlasovania.) J. Migaš, predseda NR SR: Panie poslankyne, páni poslanci, pýtam sa, či každý využil svoje právo a hlasoval v tajnom hlasovaní o voľbe nového riaditeľa Slovenskej televízie. Je to tak. Vyhlasujem tajné hlasovanie za skončené. Prosím overovateľov, aby spočítali hlasy a vyhotovili zápisnicu o výsledku tajného hlasovania. Vyhlasujem prestávku 15 minút, čiže do pol jednej v noci. (Prestávka.) J. Migaš, predseda NR SR: Vážené panie poslankyne, vážení páni poslanci, budeme pokračovať v rokovaní 63. schôdze Národnej rady. Prosím povereného overovateľa, aby podľa § 39 ods. 10 zákona o rokovacom poriadku oznámil Národnej rade Slovenskej republiky počet vydaných hlasovacích lístkov, počet poslancov, ktorí hlasovali za navrhnutého kandidáta, ktorí hlasovali proti navrhnutému kandidátovi, počet poslancov, ktorí sa zdržali hlasovania, ktorí neodovzdali hlasovacie lístky a počet neplatných hlasov. Pán poslanec.
Pellegrini, Peter, predseda NR SR (2023-11-15):
Ak nemáte procedurálny návrh, tak vypnime, prosím, mikrofón pánovi poslancovi, keďže nemá procedurálny návrh. Divadlo si, pán poslanec, budete robiť na ulici, ale nie v tejto rokovacej sále ani v budove Národnej rady Slovenskej republiky, to vám garantujem. (Potlesk.) Budeme pokračovať, budeme pokračovať v rokovaní, bude pokračovať vystúpenie pána poslanca Čaučíka, ktorý má ešte k dispozícii 15 minút svojho vystúpenia. Nech sa páči, pán poslanec, máte slovo. Pripraví sa pán poslanec Grendel.
Blanár, Juraj, podpredseda NR SR (2022-12-06):
Pán poslanec Baránik, môžete reagovať na faktické poznámky.
Bugár, Béla, podpredseda NR SR (2016-12-08):
Chcem sa opýtať pána poslanca Bastrnáka, tú ďalšiu otázku, lebo je podobná. Nie, preskočíme. Takže ďakujem, pán minister. Ďalšiu otázku, ôsmu položil Elemér Jakab, pán poslanec Jakab ministrovi životného prostredia László Sólymosovi nasledovného znenia: „Vážený pán minister nedávno ste sa vrátil z Marakéšskej konferencie o zmene klímy, ktorá bola zároveň prvým stretnutím krajín, ktoré ratifikovali Parížsku dohodu. Mali ste možnosť s kolegami z Európskej únie diskutovať aj vyhlásenia pána Trumpa v predvolebnej kampani, v ktorej tvrdil, že klimatické zmeny nespôsobuje človek, a možnosť, že by USA odstúpili od Parížskej dohody? Ak áno, aký je váš názor na tieto vyhlásenia?“ Pán minister, máte slovo.
Danko, Andrej, podpredseda NR SR (2023-11-23):
51. Poslankyňa Vaľová.
B. Bugár, podpredseda NR SR: (2004-12-14):
Pani poslankyňa, nech sa páči, máte slovo.
Bugár, Béla, podpredseda NR SR (2016-04-27):
Pani poslankyňa Grausová.
Ivan, Miroslav, poslanec NR SR (2018-12-06):
Vážený pán predsedajúci, v rozprave vystúpil jeden poslanec, bol podaný pozmeňujúci návrh. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci rozpravy.
Blahová, Natália, poslankyňa NR SR (2018-09-17):
Ďakujem.
P. Pelegrini, poslanec: (2010-01-20):
Predseda Národnej rady Slovenskej republiky svojím rozhodnutím z 15. januára 2010 pridelil Výboru Národnej rady Slovenskej republiky pre hospodársku politiku uvedený návrh vlády na skrátené legislatívne konanie. Výbor Národnej rady Slovenskej republiky pre hospodársku politiku prerokoval návrh vlády na skrátené legislatívne konanie na svojej 93. schôdzi 20. januára 2010 a svojím uznesením z 20. januára 2010 č. 628 odporučil Národnej rade Slovenskej republiky tento návrh schváliť. Pán predsedajúci, otvorte, prosím, rozpravu.
Laurenčík, Milan, podpredseda NR SR (2021-05-05):
Ďakujem. Na vaše vystúpenie jedna faktická poznámka. Nech sa páči, pán poslanec Miroslav Suja.
Laurenčík, Milan, podpredseda NR SR (2021-03-17):
Poslednú faktickú poznámku má pán poslanec Peter Osuský, nech sa páči.
Bugár, Béla, podpredseda NR SR (2011-11-30):
Ďakujem, pán podpredseda. Dávam slovo spoločnému spravodajcovi z výboru pre financie a rozpočet poslancovi Tiborovi Tóthovi, aby informoval Národnú radu o výsledku prerokovania tohto vládneho návrhu zákona vo výboroch. Nech sa páči.
Jarjabek, Dušan, poslanec NR SR (2015-10-07):
Ďakujem pekne. Pán poslanec Novotný, milý Vilo, ty si hovoril k hudobným kvótam, tak ja si dovolím hovoriť v tejto chvíli do zdravotníctva, samozrejme, len ako pacient a užívateľ zdravotníctva, určite nie ako profík, ako si ty. Ale jednu vec ti chcem povedať. Ja tak, však poznáme sa roky, nepamätám si, že by si vystúpil kriticky k Zajacovým reformám, napríklad. Sedel som tu veľmi poctivo. Obhajoval si presne tak isto Zajacove reformy, ako si potom hovoril o ich možných následkoch zase pri inom ministrovi. Ako si pri ďalšom ministrovi hovoril o tom, čo všetko sa stalo, na čo si ty upozorňoval. Nikto ťa vtedy nebral vážne. Proste ty vždy máš fantastické recepty na všetko, len akosi ten „skutek utek“, proste, nehnevaj sa, „Viliam Zlatoústy“. Ja to inak neviem v tejto chvíli povedať, len pôsobí to strašne nedôveryhodne, keď ľudia, ktorí boli v koalícii a mali možnosť čosi spraviť, keď sa dostali do opozície, sú tí najmúdrejší, ktorí majú tuná desať receptov na to, ako by to išlo, majú desať upozornení na to, čo všetko sa môže stať, keď sa to nepodarí, a pritom, keď boli v koalícii a mali moc v rukách, dokonca si bol poradca pani premiérky Radičovej, veď ty si mohol obrátiť v zdravotníctve svet, keby si chcel. Akosi sa ti to vtedy nepodarilo, resp. to zdravotníctvo teda vyzerá tak, ako vyzerá. Vilo, nehnevaj sa, ty si spoluzodpovedný za toto všetko, čo v zdravotníctve je, preto, lebo aj tí ministri, ktorých si ty podporoval, spravili obrovské chyby, ktoré si potom ty, samozrejme, už ako opozičný poslanec opäť oponoval. Tak nehnevaj sa, Vilo, trošku, trošku mi tu niektoré veci pri našich dobrých vzťahoch ale aj tak nesedia.
Baránik, Alojz, poslanec NR SR (2023-02-02):
Ďakujem, pán predsedajúci. Dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona o 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru, ale aj lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
B. Bugár, podpredseda NR SR: (2004-03-11):
(Hlasovanie.) Prítomných 116 poslancov, za návrh 83, proti 1, zdržalo sa 25 poslancov, 7 nehlasovali. Konštatujem, že tento procedurálny návrh sme schválili. Takže pristúpime k tajnému hasovaniu o návrhoch na voľbu členov Rady Slovenskej televízie a o návrhoch na voľbu člena Dozornej komisie Slovenskej televízie. Páni poslanci, ešte neodchádzajte, lebo za chvíľočku bude informovať pani poslankyňa Brestenská o tom, aký bude spôsob hlasovania, nakoľko prvýkrát fakticky tu vyskúšame technické zariadenie, ktoré sme si dali namontovať. Takže hlasovanie vykonáme na osobitných hlasovacích lístkoch. Pri voľbe členov Rady Slovenskej televízie je platný ten hlasovací lístok, na ktorom je zakrúžkovaná alternatíva za najviac u 6 kandidátoch a u člena Dozornej komisie STV najviac u jedného kandidáta. Pani poslankyňa Brestenská, nech sa páči, informujte vôbec o spôsobe hlasovania. Páni poslanci, počúvajme pani poslankyňu Brestneskú! B. Brestenská, poslankyňa: Ďakujem, pán predsedajúci. Vážené dámy a páni, nebude to zložité. Dostali ste všetci na stôl tento hlasovací formulár, tá istá procedúra, ako bola, len prosím vás pekne, všimnite si dole, že namiesto krížika alebo fajočky treba urobiť zreteľnú bodku, ktorá vyplní celý ten štvorček. Môže ho presiahnuť, ale nesmie byť málo vyplnený. Dáme špeciálne perá, čiže nie svojimi perami, dostanete fixky a prosím vás pekne, chcem poslednú vetu. Nie stroj zlyháva, ale väčšinou človek, keď zle vyplní ten hárok. Takže prosím vás pekne, máme čas, pokojne vyplňte hárky a stroj to urobí naozaj, perfektne, za 10 minút. Ďakujem veľmi pekne.
Šeliga, Juraj, podpredseda NR SR (2020-07-15):
Ďakujem. Pán spravodajca, chcete zaujať stanovisko k rozprave? Nechcete. Prerušujem rokovanie o tomto bode a ako... (Reakcia z pléna.) Ďakujem, môžte ísť. Ďakujem. A teraz pristúpime ďalej, k prvému čítaniu o návrhu poslancov pána Rašiho, pána Pellegriniho, pani Sakovej, pána Žigu, pána Šutaja Eštóka na vydanie zákona, ktorým sa dopĺňa zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z. z. a ktorým sa menia a dopĺňajú niektoré zákony. Tento návrh zákona je pod tlačou 147 a návrh na pridelenie na prerokovanie jednotlivým výborom je v rozhodnutí č. 137. Teraz dávam slovo pánovi poslancovi Rašimu, aby návrh zákona uviedol. [Rokovanie o návrhu poslancov Národnej rady Slovenskej republiky Richarda Rašiho, Petra Pellegriniho, Denisy Sakovej, Petra Žigu a Matúša Šutaja Eštoka na vydanie zákona, ktorým sa dopĺňa zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z. z. a ktorým sa menia a dopĺňajú niektoré zákony , tlač 147.]
Osuský, Peter, poslanec NR SR (2017-06-14):
Ďakujem pekne. Už tu zaznelo opakovane ten prímer o štatutároch a ja skutočne, už nech si myslím čokoľvek, predstava, že by rada prokurátorov hlasovaním väčšinovým, neviem, akým kvórom, rozhodla o tom ako ďalej s Bašternákom alebo s Kočnerom a potom by oznámila Čižnárovi, čo má povedať, sa mi jednoducho nezdá celkom primeraná, ale dobre. Boli tu reči o inom chápaní ÚPN, ako historického ústavu. Každý iste chápe ich v svetle procesov, ako je ten s Babišom a iných, že toto nie je skúmanie gánoveckého odliatku mozgu, toto nie sú tatárske vojny, toto nie je ani halštatská kultúra. To je jednoducho niečo, čo je ešte príliš živé, aby to mohol byť historický ústav. Rimania v Gerulate sa nebudú brániť na súde. Ale toto nemôže byť historický ústav. Ja musím povedať, že som vo svojej ére zažil spoluprácu s ÚPN i v čase pána Petranského, teda tú výstavu na univerzite som robil v čase Petranského. A bol to dobrý počin, univerzita teda to prevzala na svoje ramená, ale nemali sme nijaký problém pri dobrej veci spolupracovať so štatutárom zvaným Petranský. Keď som dostal od vedenia univerzity za úlohu urobiť novú tabuľu na počesť obetí zastrelených Červenou armádou pred Univerzitou Komenského, tak som dostal na požiadanie od historikov alebo od pracovníkov ÚPN absolútne detailné podklady o obetiach, o ktorých sa dovtedy takmer ani nehovorilo. Teda ešte raz hovorím, to je živá inštitúcia, to nie sú tatárske vojny. A preto si myslím, že jeho fungovanie, také, aké bolo, bolo dobré a toto je účelový podnik.
Kočiš, Eduard, poslanec NR SR (2021-05-28):
Ďakujem pekne za slovo, pán predsedajúci. Svoj príspevok do tejto debaty nemôžem začať nijako inak, iba slovami vivat Viskupič, pretože, pán kolega Viskupič, veľká vďaka za vaše odborné rozobratie tohto celého chaosu, ktorý tuná sa snaží vláda Igora Matoviča, aj keď premiérom už nie je, nastoliť, nastaviť, a degradácia vašej osoby ako odborníka na financie a rozpočet, ja si naozaj nedokážem predstaviť na poste predsedu tak dôležitej, dôležitého, ako je rozpočet pre financie, výbor pre financie a rozpočet niekoho iného z vládnej koalície, ako ste práve vy. Takže naozaj veľká vďaka za vaše kultivované vystupovanie, za váš odborný prejav a odborný prednes tejto celej chaotickej a nezmyselnej organizácie, ktorú tuná pán minister financií predstavuje. Veľmi správne ste poznamenal vo svojej rozprave, že ideme navyšovať rozpočet o ďalších 400 mil. eur, 480 mil. eur, aj keď sa nejaké výdavky o 130 mil. eur znížili. Ale jednoducho je to značný nepomer medzi tým, čo sme znížili, a medzi tým, čo sme zvýšili. Proste takto sa zodpovedný minister financií nemôže chovať a bodaj by ste raz bol na jeho mieste. Zvyšovanie DPH o 2 %. Proste čistý blud, čistý chaos, čistý populizmus. Veľmi správna poznámka bola tá, že všetci občania, ktorí žijú buď na severe, alebo na juhu alebo na západe Slovenska, tieto svoje prostriedky dajú buď Maďarom, Poliakom alebo Čechom alebo Rakúšanom, nezostane tu na Slovensku nič a budeme mať ešte väčšiu dieru v štátnom rozpočte. Obhajoba vládnych poslancov, že je to nutné, že je to potrebné, je to jednoducho nezodpovedné z vašej strany. Napádanie kolegu Viskupiča ako naozaj odborníka na financie a rozpočet je krajne nezodpovedné, a keď si to, vážené kolegyne, vážení kolegovia, neuvedomíte, my sa rútime nie gréckou cestou, ale gréckou cestou krát dva. To, že budeme mať schodok v štátnom rozpočte o 10 %, to sa nedá splatiť nikdy! Ale vy si to naozaj neuvedomujete alebo nechcete uvedomiť.
Kollár, Boris, predseda NR SR (2022-02-18):
S ďalšou faktickou poznámkou pán poslanec Drdul.
Šíbl, Jaromír, poslanec NR SR (2023-05-05):
Tak som niečo málo za polovicou, takže...
Ďuriš Nicholsonová, Lucia, podpredsedníčka NR SR (2018-05-24):
S reakciou na faktické poznámky pán poslanec Budaj.
P. Goga, poslanec: (2010-03-09):
Výbor Národnej rady Slovenskej republiky pre verejnú správu a regionálny rozvoj ma určil za spravodajcu k uvedenému vládnemu návrhu zákona a v súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené v § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 2 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie dnešnej schôdze Národnej rady Slovenskej republiky. Konštatujem, že uvedený poslanecký návrh zákona spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenia jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 17. februára 2010 č. 1537 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh prerokovali v termíne do 12. mája 2010 a v gestorskom výbore do 13. mája 2010. Pán predsedajúci, skončil som, otvorte, prosím, rozpravu.
Kollár, Boris, predseda NR SR (2020-09-22):
Prosím, prezentujme sa a hlasujme. (Hlasovanie.) Prítomných 143 poslancov, za 130, proti 12, zdržal sa 1, nehlasoval žiadny (pozn. red.: správne „nehlasovalo: 0“). Konštatujem, že sme schválili návrh novely zákona č. 190/2003 Z. z. o strelných zbraniach. Nasleduje hlasovanie v prvom čítaní o návrhu poslancov Vladimíry Marcinkovej a Ondreja Dostála na vydanie zákona, ktorým sa dopĺňa zákon č. 176/2015 Z. z. o komisárovi pre deti a komisárovi pre osoby so zdravotným postihnutím (tlač 151), bod 34 schváleného programu. Dávam slovo spravodajkyni, ktorú určil navrhnutý gestorský výbor pre ľudské práva a národnostné menšiny, pani poslankyni Eve Hudecovej, aby hlasovanie uviedla. (Hlasovanie o návrhu poslancov Národnej rady Slovenskej republiky Vladimíry Marcinkovej a Ondreja Dostála na vydanie zákona, ktorým sa dopĺňa zákon č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov v znení neskorších predpisov , tlač 151.)
Laššáková, Jana, podpredsedníčka NR SR (2014-07-02):
Pán poslanec Jurzyca, nech sa páči.
Hrnčiar, Andrej, podpredseda NR SR (2019-12-05):
Pani poslankyňa Bašistová.
T. Cabaj, podpredseda NR SR: (2009-09-10):
Piatu otázku položila pani poslankyňa Klára Sárközy. Je adresovaná ministrovi zdravotníctva Slovenskej republiky Richardovi Rašimu: „Vážený pán minister, mohli by ste uviesť, koľko majú nedoplatky na odvodoch do sociálnej a zdravotnej poisťovne tí uchádzači, ktorí vyhrali tender na prevádzkovanie RZZP?“ Nech sa páči, pán minister, odpovedajte.
Krekréti, Ján, poslanec NR SR (2023-03-28):
Pán predseda, dajte hlasovať, prosím, o návrhu zákona ako o celku. Odporúčanie gestorského výboru nebolo prijaté.
Kadúc, Miroslav, poslanec NR SR (2015-06-17):
Ja predsa len musím naozaj veľmi krátko. Ono my máme záujem s pani Pfundtner ďalej rozvíjať povedzme že túto myšlienku a pomôcť darcom a hovorili sme aj o tom, že aby sme vytvorili prípadne nejaké priaznivejšie podmienky pre zamestnávateľov, nemáme to ešte premyslené, ako to spraviť, ale máme tento úmysel. Rozprávame sa aj o prednostných vyšetreniach tých ľudí, ktorí darujú krv napríklad. A možno ešte jeden príklad, ktorý, ktorý som zabudol spomenúť, je, že rozbehla sa akcia, myslím, že z Rakúska, a údajne chodia rakúske nemocnice zvážať študentov z Bratislavy do ich nemocníc na darovanie krvi, dokonca im dávajú 20 eur. Toto si myslím, že nemôžeme dovoliť, a minimálne by sme mali na to nejako, nejakým spôsobom reflektovať. Takže, takže len toľko. A k tomu, že nie vždy sa zadarí, ja si to proste nemôžem odpustiť, Alojz, ty presne vieš, ako ja robím zákony a ako pristupujem ku svojej robote. Robili sme spolu prvý zákon, ktorý si mal ty, ja som dorobil druhý zákon a dobre vieš, ako to prebiehalo, že som si nechal záležať na akomkoľvek detaile. Prosím, nehovor mi toto, lebo viem, vieme, poznáme sa navzájom. A nebolo to úplne úprimné. Ďakujem.
Bittó, Cigániková, Jana, poslankyňa NR SR (2022-05-04):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu prideľuje predložený návrh zákona na prerokovanie: ústavnoprávnemu výboru, výbore pre sociálne veci a výboru pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali v druhom čítaní do 10. júna 2022 a v gestorskom výbore do 13. júna 2022.
Janiš, Stanislav, poslanec NR SR (2010-12-02):
Aj keď je pokročilý čas, tak tri také poznámky. V železniciach nemáme žiadnu stratégiu, nemáme nič, v preklade to znamená, že sme po vás, pán bývalý minister financií, nenašli nič, lebo je tesne po voľbách. Ale, ak by sme nenašli nič, tak to by bolo ešte super, ale konkrétne, čo sa týka železníc, tak sme po vás našli stovky miliónov eur dlhu. Konkrétne Cargo pred krosdifoltom, pred krachom. Zdravotníctvo je na tom veľmi zle za dva mesiace našej vlády. Zle je na tom preto, že ste ho zhumpľovali. Napriek vyšším príjmom do zdravotníctva počas vašej vlády sú štátne nemocnice, vrátane Všeobecnej zdravotnej poisťovne pred krachom. Toto je výsledok vášho vládnutia, preto by som veľmi, veľmi vážil slová o tom, že či máme alebo nemáme nejaké riešenia. Všeobecne ste povedali, že nemáme riešenia na nič. Vy ste ich mali, aj ste ich aplikovali a výsledok je taký, že dvakrát po sebe deficit verejných financií mínus 8 % a boli sme na najlepšej ceste k štátnemu bankrotu. Toto je z vašej strany super systémové riešenie. Bol by som veľmi, veľmi opatrný na vašom mieste ako bývalého ministra financií vo vyjadrovaní sa k dvom mesiacom našej vlády.
Hrnčiar, Andrej, podpredseda NR SR (2017-09-07):
Prosím, prezentujme sa a hlasujme. (Hlasovanie.) Prítomných 134, za 99, proti 2, zdržalo sa 33. Konštatujem, že sme uvedený návrh schválili, čiže sme v treťom čítaní . Otváram rozpravu v rámci tretieho čítania. Hlási sa niekto do rozpravy? Nie je tomu tak. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Dostál, Ondrej, poslanec NR SR (2011-07-06):
Ďakujem za reakcie. Pán poslanec Muňko, áno, je to často tak, že prokuratúra je ten následný článok a iba reaguje na to, čo spravil vyšetrovateľ. Ja som tu spomenul jeden prípad, keď vyšetrovateľ dospel k záveru, že šesťkrát manžel napadne a fyzicky napadne vlastnú manželku, dopúšťa sa tým trestného činu a prokuratúra dospela k názoru, že takéto vznesenie obvinenia treba zrušiť, lebo nevieme, či bola naplnená dostatočne intenzita požadovaná pre príslušný trestný čin. A teda ďakujem aj pani poslankyni Vittekovej, že vlastne potvrdila to, o čom som hovoril. Ja chápem, že tie vyjadrenia z jej pohľadu zodpovedajú realite týchto dní, zodpovedajú tomu, čo sa deje na prokuratúre. Je to úplne legitímny pohľad opozičného poslanca. Keby také niečo zaznelo z vašich úst, z úst vašeho predsedu alebo ktoréhokoľvek vašeho kolegu na straníckej tlačovej besede na Súmračnej ulici alebo kdekoľvek inde, tak mohol by som s tým nesúhlasiť, ale plne by som rešpektoval, že je legitímne, keď sa opozícia takýmto spôsobom vyjadruje. Nemôžem však ani prejsť bez toho, aby som na to zareagoval, ak takéto niečo je v správe o činnosti prokuratúry Slovenskej republiky, ktorú má schvaľovať Národná rada Slovenskej republiky. Ďakujem.
M. Číž, podpredseda NR SR: (2009-09-10):
Teraz nasleduje prvé čítanie o návrhu poslancov Národnej rady Slovenskej republiky Viliama Novotného, Alexandra Slafkovského, Kataríny Cibulkovej a Petra Markoviča na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach,  dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Návrh má parlamentnú tlač č. 1202 a návrh na pridelenie výborov má č. 1236. Slovo má predseda výboru a poslanec Viliam Novotný a odôvodní tento návrh zákona. Máte slovo, pán poslanec.
Baláž, Radovan, poslanec NR SR (2019-09-17):
Ďakujem pekne za slovo, pán predsedajúci. Cieľom nami predkladanej novely zákona o dani z príjmov ja zavedenie zníženej sadzby dane z príjmov právnických osôb, ktoré je v súlade s Programovým vyhlásením vlády Slovenskej republiky. Sadzbu dane navrhujeme znížiť z úrovne 21 % na 15 %. Zníženie sadzby dane umožní nielen stimulovať prílev nových investícií, aj dodatočné stimuly a taktiež aj daňové úľavy pre podnikateľov. Rovnako tak je možné očakávať aj generovanie domáceho inovačného potenciálu, ktorý predstavuje základný stavebný pilier pre rozvoj ekonomiky našej krajiny v odvetviach hospodárstva s vysokou pridanou hodnotou. Slovensko sa po prijatí tohto zákona zaradí medzi krajiny s najnižšou sadzbou dane z príjmu, ktorá týmto pádom sa stane atraktívnejšia voči ostatným krajinám, pretože si myslíme, že znižovanie dane z príjmu pomáha ekonomike a prílevu nových podnikateľských subjektov. Chcel by som upozorniť, že na finančnom výbore bol schválený pozmeňujúci návrh, ktorý znižuje počet subjektov, ktorých sa táto znížená sadzba dane bude týkať. Bude sa, znížená sadzba na úrovni 15 % sa bude týkať subjektov právnických osôb a živnostníkov, ktorých obrat nepresiahne 100-tisíc euro. Všetky ostatné subjekty, ktoré budú nad hranicou obratu 100-tisíc euro, budú mať zachovanú pôvodnú sadzbu dane, tak ako to bolo doteraz. Ešte aby som vyhovel kolegovi Hegerovi, tak po prijatí tohto návrhu zákona v takomto znení výpadok na príjmovej stránke rozpočtu pre právnické osoby bude 41 miliónov a pre živnostníkov výpadok to bude znamenať 17 miliónov. Ďakujem, zatiaľ to je nateraz všetko a hlásim sa do rozpravy ako prvý.
Laššáková, Jana, podpredsedníčka NR SR (2013-09-17):
Je 12.00 hodín, ale pán poslanec Hrušovský je pripravený. Je všeobecný súhlas, aby ešte vystúpil v rozprave? (Nesúhlasná reakcia pléna.) Nie. Pán poslanec, nie je všeobecný súhlas. Je 12.00 hodín, začínajú výbory, mrzí ma. Ja by som vám to bola umožnila, ale... (Reakcie z pléna.) Nedá sa. (Prerušenie rokovania o 12.02 hodine.) (Po prerušení rokovania 23. schôdze NR SR a po prestávke sa začalo rokovanie 24. schôdze NR SR o 15.00 hodine.)
Grendel, Gábor, podpredseda NR SR (2022-10-20):
Ďakujem. Otázka č. 8 je v rovnakom znení, takže bola zodpovedaná. Deviatu otázku položil pán poslanec Čepček, ktorého však nevidím v sále, takže na jeho otázku sa neprihliada. Otázka č. 10 je od pána poslanca Branislava Gröhlinga na pána ministra školstva a znie: „Vážený pán minister, vo svetle udalostí posledných dní plánujete posilniť prevenciu proti extrémizmu a sexuálnu výchovu, aby sa predchádzalo radikalizácii mládeže a nenávistným útokom voči sexuálnym menšinám?“
Zelník, Štefan, poslanec NR SR (2019-10-25):
Ďakujem veľmi pekne za slovo. Vážené kolegyne, vážení kolegovia, naozaj ministerstvo zdravotníctva pripravilo veľmi dobrý zákon ohľadom pochovávania plodov tam, a teda je zabezpečená pieta tam, kde o to rodičia požiadajú. Ja súhlasím aj a treba dať naozaj pietu a veľkú pokoru pozostalým aj plodom. A ja by som aj súhlasil s tým, čo hovorí pani kolegyňa Verešová, len nemôžem za to hlasovať a poviem z jednoduchého dôvodu. Dáva sa povinnosť zdravotníckym zariadeniam pochovávať. Principiálne zdravotnícke zariadenia sú zriadené pre poskytovanie zdravotnej starostlivosti. To znamená, my im dávame do vienka ďalšiu povinnosť, a to pochovávať. Nemôžu to urobiť. Tak čo urobia? Musia nakontrahovať pohrebnú službu. No pohrebná služba si čo povie? No tak keď je to zo zákona, zahlen sie bitte. A ja z tohto dôvodu neviem si predstaviť, ako by som sa pozrel do očí matke dieťaťa alebo komukoľvek, keby mal dostať onkologickú liečbu, a povie sa mu, že, viete, prepáčte, ale my sme ďalšiu dávku už nedostali, pretože nezaplatili sme prvých alebo tých desať dávok pred nami. Ak si pozrieme, že máme 800 mil. nezaplatené faktúry, miliardový vnútorný dlh a my dávame ďalšiu povinnosť, aby to zaplatila nemocnica, tak ja súhlasím, že treba dať pietu, treba byť pokorný voči tomuto, áno, ale potom sme to mali dať, že toto musí zabezpečiť mesto alebo obec, veď tam predsa odvádzajú ľudia svoje peniaze, dane a aby sa aj o to postarali. Viete, neviem si predstaviť, že akú pietu dá ten zriadenec, pri všetkej úcte, ja nechcem teraz spochybňovať, že tam tiež pracujú ľudia, ktorí dávajú pietu, ale ak sa rodič o to neprihlási, že on to chce pochovať, tak neviem si predstaviť, že ľudia, ktorí nemajú žiaden vzťah, zabezpečia tú pietu. Čiže, a dávať to zdravotníckemu zariadeniu, to sa má starať o iné veci. Čiže súhlasím s filozofiou, len nemá to byť pre, ako povinnosť pre zdravotnícke zariadenia a s týmto teda ja ako lekár a ten, ktorý chce, aby sme sa starali, ak je tých peňazí málo, tak ich musíme dať v prvom rade pre živých a toto by mohlo byť. Neodmietam filozofiu, ale spôsob. Ďakujem.
Taraba, Tomáš, poslanec NR SR (2021-06-25):
Ondro, ja ti ďakujem. Myslím, že si to vystihol dobre, aj ten apel na koalíciu. Podľa môjho názoru je aj dobré to, že rozoberáme práve ochranu práv zvierat v deň, kedy aj riešime alebo sme prerokovali ochranu práv detí narodiť sa, pretože je to úcta k živým tvorom. Myslím si, že ak dnes vieme, že to týranie v osadách sa deje, alebo kdekoľvek na Slovensku sa deje, darmo si tu budeme rozprávať, že veď existuje Trestný zákon týrania zvierat a podobne. Fyzicky sa oveľa ťažšie dnes tieto prípady postihujú, oveľa iný signál je, keď človek, ktorý vlastní nehnuteľnosť alebo má nejakú akúkoľvek, pozemok alebo podobne, bude vedieť, že na základe určitej objektívnej zodpovednosti, bude prvý braný na zodpovednosť za stav, v akom sa tie zvieratá na danom území alebo v danej nehnuteľnosti nachádzajú. Podľa mňa je to úplne jasné, je to čitateľné, je to zreteľné. To znamená, kto chce na Slovensku sa správať k týmto javom na určitej civilizačnej úrovni tretieho tisícročia, tak nemôže mať najmenší problém s podporou práve zákona, ktorý veľmi efektívne zabráni na Slovensku týraniu zvierat z akéhokoľvek dôvodu, z akéhokoľvek dôvodu. Mať v držbe zviera je pozitívna vec, ale na druhej strane treba povedať, asi to nie je pre každého. Pretože tak ako sa vedia správať voči týmto tvorom niektorí ľudia, tak to je nielen vzťah k zvieratám, ale to sa prenáša postupne na celú spoločnosť a naozaj ja súhlasím s tým, že je to určitá delikvencia, ktorá ide potom celý život.
M. Číž, podpredseda NR SR: (2008-12-02):
S faktickou teraz vystúpi pán poslanec József Berényi.
Žitňanská, Jana, poslankyňa NR SR (2022-12-01):
Ďakujem veľmi pekne kolegom, kolegyniam, kolegovi za tieto faktické poznámky. Opäť môžem vyjadriť aj takú možno ľútosť, že my si to tak povieme, my, ktorí sa tomu viacej venujeme. Ja teda pevne verím, že k tejto téme sa postupne budú pridávať aj ďalší kolegovia, ktorí možno nemajú a nemajú mať odkiaľ takéto nejaké poznatky a vedomosti. Faktom je, že tak ako pri dlhodobej zdravotnej starostlivosti, pri paliatívnej starostlivosti som hovorila, že každý z nás raz zomrie, či to chceme si pripustiť, alebo nie, proste áno, každý z nás, naši blízki budú v nejakom okamihu potrebovať, aby niekto kvalifikovaný, kompetentný, ochotný, ľudsky milý bol poruke. To znamená, že pokiaľ my sa nebudeme tomu venovať naozaj v širšom nejakom kole alebo proste pokiaľ viacej ľudí si toto neuvedomí a nezačneme to seriózne riešiť, tak doplatia na to naši blízki, doplatíme na to my všetci. A to, v akých podmienkach pracujú ľudia v zariadeniach sociálnych služieb, naozaj aj Lucka Drábiková to veľmi pekne popísala. Tie ženy, poväčšinou sú to ženy, proste majú zničené chrbtice, samé musia vyhľadať zdravotnú starostlivosť alebo nebodaj skončia na invalidnom dôchodku. My potrebujeme dostať do systému viac ľudí, aby neboli tak preťažené tieto ženy a aby mali dostupnosť aj k rôznym pomôckam, čo tiež nie je vždy úplne jednoduché, aby mali zdviháky, aby mali proste zariadenia, ktoré by im pomohli v manipulácii s týmito pacientmi alebo klientmi. Čiže my potrebujeme naozaj, naozaj investovať do tejto oblasti. A poprosím pána ministra, kebyže tiež môže sa k tomu vyjadriť. Ďakujem.
Glváč, Martin, podpredseda NR SR (2016-09-06):
Ďakujem veľmi pekne. Nech sa páči, pán poslanec Jurzyca.
D. Lipšic, podpredseda vlády a minister spravodlivosti SR: (2003-05-20):
Z. Martináková, podpredsedníčka NR SR: Slovo má spravodajkyňa, ktorú určil navrhnutý gestorský, ústavnoprávny výbor, pani poslankyňa Jana Laššáková.
Laurenčík, Milan, podpredseda NR SR (2021-05-27):
Ďakujem. Pán minister Krajniak nebude reagovať, pretože nie je v sále. Pán minister, faktickú chcete alebo do rozpravy? (Reakcia ministra financií.) Do rozpravy. Nech sa páči, máte slovo.
Grendel, Gábor, podpredseda NR SR (2022-03-22):
Vážené panie poslankyne, vážení páni poslanci, otváram piaty rokovací deň 60. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Ferenčák, ďalej pán poslanec Foltin, Hattas, Kremský, Liba, Lukáč, pani poslankyňa Majorová Garstková, pán poslanec Osuský, pán poslanec Puci a pán poslanec Zajačik. O ospravedlnenie z dôvodu práceneschopnosti požiadala pani poslankyňa Laššáková. Podľa odhlasovanej zmeny programu pristúpime k návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Návrh vlády je pod tlačou 949. Návrh vlády by mala teraz odôvodniť pani podpredsedníčka vlády a ministerka investícií, regionálneho rozvoja a informatizácie Slovenskej republiky pani Veronika Remišová. Prerušujem rokovanie do 9.07 hod., na 5 minút. (Prestávka )
M. Damborská, poslankyňa: (2010-02-12):
A pokiaľ my chceme vychovávať z mladých ľudí správnych a čestných občanov Slovenskej republiky, nesmieme opomínať aj výchovu k vlastenectvu, pretože ako všetci dobre vieme, a ja to viem z praxe, vlastencom sa človek vôbec nerodí, ale vlastencom sa človek stáva výchovou, poznávaním, osobnými životnými skúsenosťami. Takže, vážený, vlastenectvo je veľmi dôležitá súčasť národného povedomia. Pretože veľmi rozšíreným javom u slovenskej mládeže je, že u mladých ľudí je vyslovene zakódovaný pocit malosti slovenského národa. Preto naozaj máme čo naprávať v tejto oblasti. A preto sa absolútne stotožňujem a som šťastná, že konečne je v Národnej rade Slovenskej republiky predložený návrh zákona o vlastenectve. A ďakujem všetkým, pánovi predsedovi, Rafajovi aj všetkým predkladateľom.